b'\n_START_ARTICLE_\nHostel: Part III\n_START_SECTION_\nHandling\n_START_PARAGRAPH_\nFilmen \xc3\xa5pner med en ung mann som heter Travis, som g\xc3\xa5r inn p\xc3\xa5 et hotellrom hvor et ukrainsk par, Victor og Anka, sover. De er bevisstl\xc3\xb8se etter at Travis puttet dop i drinkene deres. Det blir avdekket at Travis arbeider for Elite Hunting Club. Victor v\xc3\xa5kner senere opp i et lite rom i en forlatt bygning, og to vakter tar med seg Anka. Samtidig reiser Scott fra sin forlovede, Amy, for \xc3\xa5 dra til Las Vegas sammen med kameraten Carter som arrangerer utdrikningslag for ham. De m\xc3\xb8ter ogs\xc3\xa5 vennene Mike og Justin, og alle fire g\xc3\xa5r til en nattklubb, hvor de m\xc3\xb8ter Kendra og Nikki, to eskorte-piker som Carter i all hemmelighet har betalt for \xc3\xa5 ha sex med Scott. Kendra pr\xc3\xb8ver \xc3\xa5 forf\xc3\xb8re Scott, men han avviser henne. Scott forteller at han tidligere var utro mot Amy og nesten mistet henne, og han \xc3\xb8nsker ikke at dette skal skje igjen. Neste morgen v\xc3\xa5kner Scott, Carter og Justin p\xc3\xa5 hotellrommet sitt. De vet ikke hvor Mike er, og han svarer ikke p\xc3\xa5 mobiltelefonen sin. Mike v\xc3\xa5kner opp alene i en celle, og han f\xc3\xa5r panikk. Noen kommer og tar ham med seg, og binder ham fast til en stol i et annet tomt rom. P\xc3\xa5 den ene veggen er det vindu, og p\xc3\xa5 den andre siden st\xc3\xa5r noen mennesker og observerer Mike. _NEWLINE_En doktor dukker opp, og Mike trygler om \xc3\xa5 bli satt fri. Legen kutter Mike gjentatte ganger i ansiktet f\xc3\xb8r han g\xc3\xa5r sin vei. Publikum p\xc3\xa5 den andre siden av vinduet applauder showet. Scott, Carter og Justin blir stadig mer bekymret n\xc3\xa5r de fremdeles ikke f\xc3\xa5r tak i Mike. De begynner \xc3\xa5 lete etter Nikki for \xc3\xa5 sp\xc3\xb8rre om hun vet hvor Mike er, men de finner ikke Nikki noen steder. Kendra dukker opp, og hun avsl\xc3\xb8rer at Nikki har forsvunnet. Samtidig v\xc3\xa5kner Nikki kneblet og bundet p\xc3\xa5 hender og f\xc3\xb8tter. Nikki blir tatt med til samme rom som Mike, og blir fastspent til et bord. En person dukker opp og t\xc3\xb8mmer en boks med kakerlakker over Nikki, og Mike ser p\xc3\xa5 det som skjer. Kakerlakkene kryper inn i munnen hennes, og kveler henne. Scott, Carter, Justin og Kendra mottar en tekstmelding fra mobiltelefonen til Mike som ber dem komme til et hotellrom. N\xc3\xa5r de kommer dit, blir de kidnappet av Travis, og senere v\xc3\xa5kner de opp i en forlatt bygning, hvor de m\xc3\xb8ter Victor som fremdeles er i live. To personer dukker opp og tar med seg Justin, og Carter avsl\xc3\xb8rer at han er medlem av Elite Hunting Club. Justin blir fastspent i en stol. Flemming, som representerer Elite Hunting Club, ser p\xc3\xa5 sammen med Carter og Travis n\xc3\xa5r en kvinne skyter med pil og bue mot Justin. _NEWLINE_Scott blir ogs\xc3\xa5 fastspent, og han sp\xc3\xb8r Carter hvorfor han gj\xc3\xb8r dette mot dem. Carter avsl\xc3\xb8rer han \xc3\xb8nsker \xc3\xa5 beholde Amy for seg selv, og at de var kj\xc3\xa6rester f\xc3\xb8r hun ble sammen med Scott. Carter sier at n\xc3\xa5r Scott d\xc3\xb8r, vil han tr\xc3\xb8ste Amy og hun vil sannsynligvis ta Carter tilbake igjen. Flemming gir ordre om at Scott skal slippes fri. Scott og Carter begynner \xc3\xa5 sl\xc3\xa5ss, og Scott knivstikker Carter. Scott pr\xc3\xb8ver \xc3\xa5 stikke av. Victor dreper en av vaktene, men flere vakter dukker opp og dreper ham. Scott ringer politiet f\xc3\xb8r han redder Kendra, men han blir skutt av Travis. Scott og Travis sl\xc3\xa5ss, og Scott dreper ham. Flemming legger ut eksplosiver i bygningen, f\xc3\xb8r han kj\xc3\xb8rer sin vei, men Carter dreper ham og l\xc3\xa5ser igjen porten f\xc3\xb8r Scott kommer seg ut. Carter kj\xc3\xb8rer sin vei i bilen til Flemming, bygningen eksploderer og Scott befinner seg fremdeles der inne. En tid senere, er Carter sammen med Amy, og hun inviterer ham til \xc3\xa5 overnatte hos henne. Amy avsl\xc3\xb8rer at Scott fremdeles lever, f\xc3\xb8r hun stikker Carter i h\xc3\xa5nden med en korketrekker. En forbrent Scott dukker opp, og han dreper Carter med en elektrisk jordfreser.'